Diari Oficial de la Generalitat Valenciana


Sumari del DOGV 3091, del 02-10-1997 (1997/10877)

RESOLUCIÓ de 5 de setembre de 1997, de la Direcció Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'addenda IV al projecte Xarxa de Distribució de Gas Natural per a Usos Industrials a Alacant, eixides AS-2, AS-3, AS-4 i VS-4, a la província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10479


Organisme emissor
:   Conselleria d'Ocupació, Indústria i Comerç

Tipus de document
:   Resolució

3273 RESOLUCIÓ de 5 de setembre de 1997, de la Direcció Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'addenda IV al projecte Xarxa de Distribució de Gas Natural per a Usos Industrials a Alacant, eixides AS-2, AS-3, AS-4 i VS-4, a la província d'Alacant. [97/X10276]
  
Mitjançant Resolució de la Direcció General d'Indústria i Energia, de data 5 d'agost de 1997, s'ha aprovat el projecte d'execució i s'han autoritzat les instal·lacions de l'addenda IV a la xarxa de distribució de gas natural per a usos industrials, eixides AS-2, AS-3, AS-4 i VS-4 a la província d'Alacant. Declarada la utilitat pública i la urgent ocupació de conformitat amb el que disposa l'article 10 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, és procedent la iniciació del procediment expropiatori.
  
En virtut d'això, aquest Servei Territorial, tot complint el que disposa l'article 52 de la Llei d'Expropiació Forçosa, ha resolt:
  
Convocar els titulars de béns i drets afectats perquè compareguen als ajuntaments on es troben les finques afectades com a punt de reunió per a, de conformitat amb el procediment que estableix l'esmentat article, portar a terme l'alçament d'actes prèvies a l'ocupació i, si escau, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir-hi personalment o representats per una persona degudament autoritzada, i aportar tots els documents acreditatius de la seua titularitat i l'últim rebut de la contribució. Es podran fer acompanyar dels seus perits i un notari, si ho consideren oportú, amb les despeses a càrrec seu.
  
Els alçaments tindran lloc el pròxim dia 16 d'octubre a Alacant i Sant Vicent del Raspeig.
  
Aquesta convocatòria s'enviarà a cada persona interessada mitjançant l'oportuna cèdula de citació individual, i es fa saber que aquesta publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, en els casos de titular desconegut, segons s'indica en l'annex.
  
En l'expedient expropiatori Enagas, SA, assumirà la condició de beneficiària.
  
Alacant, 5 de setembre de 1997.- El director territorial: Clemente Vergara Trujillo.
  
ÿ